Persoanele cu dizabilități au o importanță fundamentală pentru succesul obiectivelor de dezvoltare durabilă!

# Care este Agenda 2030 pentru dezvoltare durabilă și obiectivele de dezvoltare durabilă (ODD)?

Agenda 2030 pentru dezvoltare durabilă a fost adoptată de toți liderii mondiali în anul 2015. Agenda 2030 este un plan universal de acțiune în vederea eradicării sărăciei, protejării planetei și asigurării prosperității. Ea include 17 obiective de dezvoltare durabilă (ODD) care vor fi atinse până în anul 2030, de către toate țările.

ODD-urile sunt universale și oferă un cadru clar de politici în vederea realizării acțiunilor de reglementare la nivel național și internațional. Ele trebuie să fie implementate în toate țările.

**Incluziunea se află în centrul Agendei 2030, nu doar prin angajamentul de „a nu lăsa pe nimeni în urmă”, dar și prin acordul „de a ajunge în primul rând la cei mai afectați”.**

Pentru atingerea acestor obiective, trebuie ca toți să-și aducă aportul:

* guvernele,
* societatea civilă,
* sectorul privat,
* organizațiile persoanelor cu dizabilități
* **și cetățenii obișnuiți, așa ca noi!**

# Cum sunt incluse persoanele cu dizabilități?

Agenda 2030 se angajează să ofere o șansă persoanelor din grupurile vulnerabile, inclusiv persoanelor cu dizabilități. Agenda 2030 promovează respectarea universală a drepturilor omului, egalității și nediscriminării.

Persoanele cu dizabilități sunt în mod clar incluse în următoarele ODD-uri:

Obiectivul 1 - Fără sărăcie

Obiectivul 4 - Educație de calitate

Obiectivul 8 - Muncă decentă și creștere economică

Obiectivul 10 - Inegalități reduse

Obiectivul 11 - Orașe și comunități durabile

Obiectivul 16 - Pace, justiție și instituții eficiente

Obiectivul 17 - Parteneriate pentru realizarea obiectivelor

De asemenea, persoanele cu dizabilități sunt implicit incluse în următoarele obiective:

Obiectivul 3 - Sănătate și bunăstare

Obiectivul 5 - Egalitate de gen

Obiectivul 6 - Apă curată și igienă

Obiectivul 7 - Energie curată și la prețuri accesibile

# Ce este Forumul european al dizabilităţii?

Forumul european al Dizabilităţii (EDF) este o organizație umbrelă a persoanelor cu dizabilităţi care apără interesele a peste 80 de milioane de europeni cu dizabilități. Suntem o platformă unică ce reunește organizaţii reprezentative ale persoanelor cu dizabilităţi din întreaga Europă. EDF este condus de persoane cu dizabilități și familiile acestora. Suntem o voce puternică și unită a persoanelor cu dizabilităţi din Europa.

# Xxxx?

EDF își dorește ca ODD-urile să devină realitate pentru cele 80 de milioane de cetățeni europeni cu dizabilități.

Activitatea noastră se concentrează pe patru aspecte principale:

1. **Susținerea** membrilor EDF pentru implementarea și monitorizarea ODD-urilor la nivel național,
2. **Promovarea** politicii ODD privind dezvoltarea favorabilă incluziunii persoanelor cu dizabilități la nivel european,
3. **Partajarea** informațiilor cu alte platforme regionale ale persoanelor cu dizabilități din afara UE,
4. **Pledarea** pentru dezagregarea datelor în funcție de dizabilități.

# Ce puteți face dvs.?

(EDF vă poate susține!)

* Înscrieți-vă pe platformele naționale ODD
* Organizați sesiuni de instruire despre ODD
* Partajați informații despre ODD
* Aflați cine este responsabil pentru ODD în cadrul guvernului dvs.
* Aflați cine este responsabil pentru Convenția Națiunilor Unite privind drepturile persoanelor cu dizabilități în cadrul guvernului dvs. și pledați pentru conștientizarea ODD
* Cereți să vă alăturați delegației naționale a țării dvs., care participă la Forumul Politic la Nivel Înalt (eveniment de monitorizare a implementării ODD-urilor)

# Datele pe care se bazează ODD

Includerea în Agenda 2030 și în ODD a unor referințe specifice la persoanele cu dizabilități este extrem de pozitivă. Cu toate acestea, colectarea informațiilor cu privire la persoanele cu dizabilități rămâne o provocare, deoarece procesul nu este deloc ușor. Diferențele între afecțiuni și gravitatea lor pot avea un impact semnificativ asupra experiențelor privind incluziunea.

**EDF pledează pentru dezagregarea datelor în funcție de dizabilități, în baza setului scurt de întrebări al Grupului de la Washington.De asemenea, EDF recomandă colaborarea cu birourile naționale de statistică, astfel încât acestea să includă în sondajele naționale întrebări specifice cu privire la dizabilități.**

Dorim să dispunem de date mai fiabile și comparabile cu privire la dizabilități, astfel încât să putem înțelege cu adevărat natura exactă a barierelor cu care se confruntă persoanele cu dizabilități, să stabilim acțiunile care trebuie întreprinse și să elaborăm un plan de implementare!

# Căutați mai multe informații cu privire la Agenda 2030 pentru dezvoltare durabilă și ODD-uri?

[Vă invităm să vizitați pagina web a Forumului European al Dizabilității - EDF](http://www.edf-feph.org/2030-agenda-sustainable-development-goals)

[Citiți Raportul EDF privind drepturile omului, care face referire la legătura dintre ODD-uri și Convenția Națiunilor Unite privind drepturile persoanelor cu dizabilități (2018)](http://www.edf-feph.org/sites/default/files/edf_-_sdgs_human_rights_report_final_accessible_0.pdf)

[Citiți Raportul în limbaj ușor de înțeles privind drepturile omului](http://www.edf-feph.org/sites/default/files/sdgs_report_etr_-_final.docx)

Dacă aveți întrebări, luați legătura cu dr. Marion Steff, coordonator ODD: marion.steff@edf-feph.org

European Disability Forum (EDF) 35 Square de Meeûs, 1000 Brussel.